

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.2 | 2025. gada 21. februārī |

**18.**

**Par Ogres novada pašvaldības iekšējo noteikumu Nr.3/2025 “****Grozījums Ogres novada pašvaldības 2024. gada 18. decembra iekšējos noteikumos Nr. 69/2024 “Ogres novada izglītības iestāžu interešu izglītības programmu izvērtēšanas un finansēšanas kārtība”” izdošanu**

Ogres novada pašvaldības dome 2024. gada 18. decembrī apstiprināja iekšējos noteikumus Nr. 69/2024 "Ogres novada izglītības iestāžu interešu izglītības programmu izvērtēšanas un finansēšanas kārtība” (protokols  Nr. 21; 16) (turpmāk – Noteikumi), saskaņā ar kuriem tiek noteikta kārtība, kādā tiek izvērtētas Ogres novada pašvaldības un Ogres novada privāto izglītības iestāžu interešu izglītības programmas un sagatavots valsts mērķdotācijas interešu izglītības pedagogu darba samaksai un valsts sociālās apdrošināšanas obligātajām iemaksām sadales priekšlikums.

Noteikumu 18. punktā kļūdaini norādīti noteikumi, kas tiek atzīti par spēku zaudējušiem.

Saskaņā ar Administratīvā procesa likuma 72. panta pirmo daļu, iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus, ja tas nemaina lēmuma būtību. Pamatojoties uz augstākminēto, sagatavots precizējums Noteikumos, izsakot 18. punktu jaunā redakcijā.

Ņemot vērā augstāk minēto un pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2. punktu un Administratīvā procesa likuma 72. panta pirmo daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdot** Ogres novada pašvaldības iekšējos noteikumus Nr.3/2025 “Grozījums Ogres novada pašvaldības 2024. gada 18. decembra iekšējos noteikumos Nr. 69/2024 “Ogres novada izglītības iestāžu interešu izglītības programmu izvērtēšanas un finansēšanas kārtība”” (pielikumā).
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)